钦定古今图书集成/明伦汇编/氏族典/第026卷 > 《王应麟姓氏急就篇》 > 洪彦昇
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪彦昇

按《宋史洪彦昇传》：“彦昇，字仲达，饶州乐平人。登第，调
常熟尉，奉母之官，历郴州判官，签书镇东军节度判
官。彦昇尝辟广西经略府，或称其材，擢提举常平。御
史中丞石公弼荐新提举广西学事幸义可御史，陛
辞，适与同日，徽宗两留之，遂为监察御史，迁殿中侍
御史。彦昇孤立，任言责，阅五年，论蔡京、何执中、吕惠”
卿、邓洵仁、蔡薿、刘极、李孝称、许光凝、许畿、盛章、李𬤝、
任熙明之流，皆条摭其过，一不为回隐。右仆射张商
英与给事中刘嗣明争曲直，事下御史，彦昇蔽罪商
英，商英去，又累疏郭天信以谈命进用，交结窜斥，因
请禁士大夫毋语命术，毋习释教。迁给事中。尝谒告，
一日而张商英复官之旨经门下，言者以为顾避封
駮，出知滁州。寻加右文殿修撰，进徽猷阁待制、知吉
州。久之，知潭州，未行，卒，年六十三。赠太中大夫。